Oesterdam

De Oesterdam is een dam tussen Tole en Zuud-Beveland in het oôstelijke deel van de Oôsterschelde. De dam is mee een lengte van 10,5 kilometer de langste dam van de Deltawêrreken.

De bouw van begon in 1979 mee de anleg van een wêrkeiland. Dit eiland was in 1980 klaer. In etappes wier toe de Oesterdam angeleid. De dam kwam gereêd in 1986. Toe in 1989 ok de (N659) over de dam klaer was, wier de nieuwe verbinding officieel geopend deu de Commissaoris van de Konienginne. An de binnenkant van de Oesterdam kwam zoôdoewnde een tieloôze kanaolverbinding tussen Rotterdam en Antwerpen, het Schelde-Rijnkanaol. Dit kanaol wier an de kante van Berrehe op Zoom nog es ofgescheie mee de Markiezaotskaai, zoôdat er op de kaerte een 'eêle wirwar an dammen te ziejen is.

De Bergse Diepsluus, an het noordelijk stik van de dam, is angeleid op de restan'n van de verdroenke stad Reimerswaol.

D'n Oesterdam was de eêrste directe verbindieng tussen Tole en de rest van Zeêland. De dam ligt 'êlemae op Zeêuws grondgebied.

 Lienks nae buten 
Deltawerken.com over de Oesterdam
Duukpekke Oesterdam


Categorie:Dam in Zeêland
Categorie:Tole (eiland)
Categorie:Zuud-Beveland
Categorie:Reimerswaol